《三贤祠》
宋代·郑子思

飞凤屹立万仞壁，下有深渊不可测。
问讯深潘有何物，骄然杰可护巢穴。
寻常任意自出没，砥柱中流喷涛雪。
舟人偶有毫厘失，挫手婴鳞即粉骨。
每到王正上七日，昂头掉尾见金脊。
霁严收怒了无迹，共与邦人供踏迹。
滩头鸡卜人得吉，鼓吹秋千总春色。
但见五采文焕发，尽是前贤醉鸦墨。
今来古往几风月，要之勿用果何益。
莫邪尚不终磨灭，筇杖一跃肯跼蹐。
我龙会见乘霹雳，起作甘霖沛天泽。

作者简介：郑子思，宁宗嘉定时人（明嘉靖《云阳县志》卷上）。